Хөрмәтле Хәбир Газизович!

Хөрмәтле коллегалар, чакырылган кунаклар!

Хәбир Газизовичның докладын игьтибар белэн тынлаганнан соң туган кайбер фикерләр белән уртаклашырга телим.

Безнең район өчен дә “Өлкән буын” проектының “Демография” юнәлеше аерым әһәмияткә ия. Беренчедән, районда яшәүчеләрнең 8113 е, ягъни 28%ы хезмәткә яраклы яшьтән узган кешеләр, ә барлык пенсионерларның саны 9451 гә җитә. Якынча һәр өч кешенең берсе дигән сүз. Шуда күрә, бүгенге докладта куелган бурычлар яктылыгында, “Актив озак яшәү” т өшенчәсе яңарак төсмерләр ала.

2019 елда безнең районда гомер озынлыгы 74,2 ел тәшкил итте. Соңгы биш елда район халкының гомер озынлыгы 3,6 елга артса да, ул республиканың уртача күрсәткече югарылыгында гына. Аеручв ир-атлар азрак яшиләр, уртача 69,2 ел гына. Шуңа күрэ безгә алдагы елларда хәл итәсе төп бурычларның берсе булып өлкән буын кешеләренен тормыш сыйфатын яхшырту тора. Монда инде район социаль яклау булеге, район үзәк хастәханәсенең район втераннар советы белән берлектә хезмәттәшлеге җитди әһәмияткә ия.

“Өлкән буын” проектының төп юнәлешләреннән берсе булып өлкәннәрне, инвалидларны озак карау системасын формалаштыру тора. 2021 елда безнең район, барлык керми калган районнар белән бергә, бу юнәлеш буенча эшли башлаячак. Бездә хәзер моңа әзерлек эшләре алып барыла, мин моңа чак кына соңрак тукталырмын.

Мәгълүм булганча, озак вакыт карау системасы - үз-үзеңэ хезмәт күрсәтү сәләтен тулысынча яки өлешчә югалткан өлкә яшьтәге граңданнарга , инвалидларга ярдәм итүче комплекслы программа.

Без районда бу системага мохтаҗ булган кешеләрнең санын ничек т ә булса киметүгә зур игътибар бирәбез. Бу эштә төп юнәлешләрнең берсе булып өлкәннәрне сәламәт тормышка активрак, киңрәк җәлеп итү тора.. Узешчән сәнгатьтэ катнашучыларның “Гәрәбә ” клубы булып оешуына 20 елдан артык вакыт үтеп киткән. Хәзер ул “Мирас” халык хор коллективы чыгыш ясый, аңа 50 дән артык үзешчән йөри. Составында 15 кешедән торган ир-атлар вокал ансамбле бар. Коллектив, сез беләсез инде, республика үзешчәннәренең “Балкыш” смотр концертында катнашып, күп тапкырлар лауреат исеменә лаек булды. Быел ныклап 3-4 тавышка хор әзерләсәк тә, катнашып булмады, пандемия безгә ныграк аяк чалды булса кирәк. “Мирас” халык хор коллективы районда, Татарстанда гына түгел, ә бәлки күрше Башкортостан республикасында да чыгыш ясый башлаган иде.

Бездә аннан соң, өлкәннәр спарпкиадасын үткәрү матур традициягә әверелде. Анда барлык авыл җирлекләреннән командалар катнаша, 200 дән артык өлкән кеше җыела, алар 10 га якын спорт төрендә үзләрен сынап карыйлар. Авыл җирлекләрендә дэ алдан мондый спартакиадалар үткәрелә башлады.

Моннан 6 ел элек Игелек үзәге Актанышта өлкәннәр өчен скандинавия йөреше буенчв түгәрәк оештырган иде. Шуннан ул бөтен районга таралды, дип әйтергә була.Хәзер хәтта кечкенә авылларда да кулына махсус таяк тоткан өлкәннәрне күрергә була. Әйтик, Яңа Кормаш кечкенә авыл инде ул. Әмма монда 90 яшьлек Мөнәвир ага Миркасыймов икенде намазыннан соң, һәр көнне, 10 нан да ким булмаган хатын-кызны ияртеп скандинавия йөрешенә чыга, үзе әйтмешли, 10 тавыкка бер Әтәч!

АКтанышның үзендә өлкәннәргә физкультура, спорт белән шогыльләнү өчен бөтен шартлар да тудырылган , дип әйтергә була. “Батыр” спорткомплексы каршында “Сәламәтлек” клубы эшләп килә.

Җитәкчесе Татарстанның атказанган табибе - Земфира Хафизова. Монда Бубновский методикасы белән шогыльләнү өчен тренажерга чаклы бар. Туймазы шәһәре ветераннар оегшмасы җитәкчесе Адунис Фазуллин монда шөгыльләнгән ветераннарны күргәч, соклануын яшерә алмаган иде: “Нефть районы булсак та, мондый шартлар бездз юк ”, диде ул.

Игелек үзәгендә озак еллар шахмат клубы эшләп килә, бассейнда йөзү өчен өлкәннәргә 50% ташлама белән абонемент алу мөмкинлеге тудырылган. Болар барысы да өлкән яшьтәгеләрнең сәламәтлеген озак еллар тиешле югарылыкта саклауга юнәлтелгән.

Әмма.... картлык үзенекен итә шул ул! Барыбыр җитди авырулар килеп чыга тора, кеше үз-үзенә хезмәт күрсәтү сәләтен югалта бара. Соңгы 5 елда гына да районда 433 кеше инсульт ,инфаркт кичергән, гәрчә мондый авырулар саны елдан-ел кими барса да. Шуңа күрә, өлкәннәргә озак вакыт карау системасы формалаштыру безнең район өчен дә бик урынлы. Алда әйткәнемчә, Актаныш бу проектка киләсе елдан керәчәк, бүгенге көндә моңа әзерлек эшләре бара.

Иң беренче чиратта район Башкарма комитеты житэкчесенен социаль мәсьәләләр буенча урынбасары Л.Ф.Нурлыева янында зур киңәшмә үткәрелде, анда район социаль яклау бүлеге, үзәк хастәханә һәм район ветераннар советының бу мәсьәлә буенча үзара хезмәттәшлегенә аеруча игътибар бирелде.

Бүгенге көндә район социаль бүлеге белгечләре тарафынанн “Демогафия” милли проектының “Өлкән буын” юнәлеше буенча даими рәвештә чит кешеләр ярдәменә мохтаҗ өлкән яшьтәге кешеләрне ачыклау һәм аларны төркемнәргә бүлү(типизация) бара. Игелек үзәгендә бу юнәлештә махсус өстәмә эш урыны булдырылды. Анда олы яшьтәге аз хәрәкәтләнүче гражданнарны карау - тәрбияләү мәктәбе эшли башлады. Мәктәптә укытуны Игелек үзәгенең “Картлык-шатлык” (Старость в радость) Хәйрия фонды аша махсус белм алган медицина хезмәткәрләре алып бара. Шөгыльләр уздыру өчен мәктәптә тернәкләндерү чаралары кайтартылды. Быел барлыгы 63 социаль хезмәткәр, 4 урын өстендә ятучы туганын караучы дөрес итеп тәрбияләргә өйрәтелде инде.

Татарстаныбызның “Өлкән буын” проектында катнашуы аркасында безнең районга да федераль бюдңет акчасына махсус автомобиль кайтартылды. Авыл җирлегендә яшәүче 65 яшьтән өлкән затларны үзәк хастәханәгә китертүне оештыру буенча ведомствоара эшче төркеме төзелде, аның утырышларында без дз даими катнашып киләбез. Бу юнәлештә аерым план-график булдырылды, шуның нигезендз узган елда ук 590 кеше бу төр хезмәттән файдаланды, ә быел 615 кеше. Бу өлкәннәр өчен шундый уңайлы, юлда аларны социаль хезмәткәр озатып йөрсэ, үзәк хастәханәдә аларны шәфкать туташы каршы алып, гериатрик кабинетта булганнан соң, табибларга йөртүне оештыра. Элек моны күз алдына да китереп булмый иде бит!

Болары социаль яклау бүлеге ягыннан. Хәзер медицин ягыннан нәрсәләр эшләнүенә тукталып китәм. Һәр райондагыча бездз дз 2019 нчы елның 1 июленнән гериатрия кабинеты эшли башлады. М онда эшне махсус курсларда укып кайткан тәҗрибәле гериатр-табиб һәм шәфкать туташы алып бара. Кабинет тиешле медицина җиһазлары белән тәэмин ителгән. Монда узган елда 1164 кеше кабул ителсә. быел, үзгә шартлар булуына карамастан, 1013 кешегә тиешле медицина ярдәме күрсәтелгән.

Гомер озынлыгына турыдын-туры йогынты ясый торган чирләрне кисәтүдә, әлбәттә, диспансерлаштыру мөһим роль уйный. Районда бу эшне сыйфатлы итеп оештыруга җитди игътибар бирелә, соңгы елларда тулаем тикшерү үткән өлкәннәрнең саны арта бара. 2019 елда 2282 өлкән кеше мондый тикшрүне үткән булса. Быел 9 айда 1274 кеше, карантин булуына карамастан. Иң моһиме, мондый тикшерү вакытында 55 кешедә беренче тапкыр төрле чир ачыкланган.

Безнең районда халыкның тормыш сыйфатын яхшыртуны төрле оешмаларның үзара хезмәттәшлеген булдыруда муниципаль район Башлыгы Э.Н.Фаттахов катнашында үтә торган айлык киңэшмә зур роль уйный. Бездә аны “25 форма киңәшмә” дип атыйлар. Анда табиблардан һәм социаль яклау бүлеге хезмәткәрләреннән тыш, авыл җирлеге Башлыклары, бу юнәлештә эшли торган барлык оешма җитәкчеләре катнаша. Анда айлык эшкә җентекләп анализ ясала, җиңүче оешмага махсус бүләк тапшырыла.

Хөрмәтле Хәбир Газизович!

Хөрмәтле коллегалар, чакырылган кунаклар!

Мин, сезгә , өлкәннәрне дәвамлы рәвештә тәрбияләү системасын тормышка ашыру буенча Актаныш районы ветераннар советының, социаль яклау бүлеге һәм район хастәханәсенең эшчәнлеге турында кыскача информация бирдем. Бу юнәлештә эш киләчәктә дә дәвам итәр, дип ышанып калам.

Игътибарыгыз өчен рәхмәт!